Auðunn hefur heillað þjóðina á skjánum í að verða tvo áratugi.vísir / vilhelm Fjölmiðlamaðurinn Auðunn Blöndal hefur verið í bransanum í um tuttugu ár og hefur gjörsamlega slegið í gegn á sínu sviði . Auddi er nýorðinn faðir og er hann gestur Einkalífsins í þessari viku . „ Það er gaman að vera orðinn faðir og eiginlega bara ótrúlega . Hann er alveg geggjaður , en svolítið erfiður á nóttinni og er með einhverja magakveisu , “ segir Auðunn í þættinum . „ Það er alveg saman hvern ég hitti eða þekki , þá vita allir einhvern veginn hvað sé að og hafa lent í þessu , sem er bara mjög skemmtilegt , “ segir Auðunn sem eignaðist drenginn með Rakel Þormarsdóttur og kom hann í heiminn um miðjan nóvember . Hann segir að það hafi verið ótrúleg tilfinning að fá strákinn í hendurnar í fyrsta sinn . „ Ég fór bara að gráta þegar ég hélt þarna á honum . Þetta er eitthvað sem maður gleymir aldrei . “ Fæðingin tók langan tíma og var Auðunn orðinn stressaður á tíma . „ Manni var svona hætt að standa á sama þarna á tímabili . Það voru alltaf að koma fleiri læknar þarna inn og ég var orðinn pínu stressaður en svo er bara svo geggjað starfsfólk þarna svo þetta hafðist . “ Auðunn var 39 ára þegar hann eignaðist sitt fyrsta barn en þetta mun einnig vera fyrsta barn Rakelar . „ Það var kominn tími á nýjan kafla í mínu lífi . Það er ljótt að segja það en þetta er nánast búið að vera status quo í 19 ár , síðan ég byrjaði í 70 mínútum . Maður var alltaf að gera það sama , svo þetta er mjög spennandi , “ segir Auðunn . Í þættinum ræðir hann einnig um barnæsku sína , erfiða tíma , feril sinn sem sjónvarpsmaður , um frægðina , um útvarpsþáttinn FM 95 BLÖ , feimnina og að vera nokkuð lokaður karakter , aðkomu hans að Allir geta dansað , um sögur sem hann hefur heyrt um sig út í bæ og framhaldið . Vísir hvetur lesendur til að halda sig við málefnalega umræðu . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .